EuroCash

EuroCash er en kjede av sju varehus i Sverige, nær de mest trafikkerte grenseovergangene med Norge. Kjeden ble grunnlagt i 1999 av Berndt Thomas Evertsson. Evertsson er svensk forretningsdrivende.

 Butikkene 
Byggingsarbeidet på EuroCash på Svinesund ble påbegynt høsten 1998, og butikken stod ferdig den 6. juli 1999 med et flateinnhold på 2200 m².

28. oktober 2005 ble EuroCash åpnet i Olav Thon Gruppens Töcksfors Shoppingcenter i Töcksfors. I tillegg er det også en butikk i Töcksfors Handelspark som åpnet i 2012.

Den 30. mars 2006 ble butikk nummer tre i Charlottenberg åpnet, og den 3. november 2006 kom enda en, denne gangen på Oslovägen i Strömstad. Butikklokalet på Oslovägen var eid av Ica Kvantum før EuroCash flyttet inn og overtok bygget.

På Storlien var det tidligere en butikk på Storvallen omtrent fire kilometer øst for sentrum. I juli 2020 åpnet en ny EuroCash-butikk med et areal på 4500 m² i Fjellhandel Storliens handelscentrum ved avkjørselen fra E14 mot Storlien.

I februar 2021 åpnet det en butikk i Långflon i Torsby kommune.

 Eiere 
EuroCash eies av EuroCash Food AB, som var eid av det norske Conceptor AS fra 1999 til 2017. I 2017 ble selskapet solgt til NorgesGruppen og svenske Axfood AB.

 Referanser 

 Eksterne lenker 


 Conceptors nettside

Kategori:Svenske kjøpesentre
Kategori:Årjäng kommune
Kategori:Strömstad kommune
Kategori:Eda kommune
Kategori:etableringer i 1999
Kategori:Åre kommune
Kategori:Torsby kommune